Emmy Kristine Guttulsrud Kristiansen

Emmy Kristine Guttulsrud Kristiansen (født 13. september 2000 i Holmestrand) er en norsk sanger og låtskriver. Som 15-åring deltok hun i MGPjr 2015, og i 2021 var hun blant deltakerne i Melodi Grand Prix.

Bakgrunn 
Kristiansen har vokst opp i Sande i Vestfold og Telemark, og kommer fra en musikalsk familie. Hun har sunget siden hun var barn og var aktiv i det lokale barnekoret Soul Children. Da storebroren deltok i MGPjr 2011, bestemte hun seg for å delta i konkurransen selv. Fire år senere deltok hun i MGPjr, og nådde gullfinalen med låten sin «Aiaiaiai».

Etter MGPjr-deltakelsen holdt hun konserter over hele østlandsområdet. Kristiansen har skrevet over hundre låter, og har utgitt flere av dem – blant andre «Bjørnar».

Hun var blant de 26 deltakerne i Melodi Grand Prix 2021, der hun deltok med låten «Witch Woods», skrevet av Olli Äkräs, Elsa Søllesvik og Morten Franck. Hun deltok i delfinale 3 lørdag 30. januar, hvor hun vant og kvalifiserte seg til finalen lørdag 20. februar. Der gikk hun ikke videre til gullfinalen.

Per 2021 studerer hun visuell kommunikasjon ved Universitetet i Sørøst-Norge.

Referanser

Eksterne lenker 

 

Personer fra Holmestrand kommune
Norske låtskrivere
Norske sangere
Deltakere i Melodi Grand Prix junior
Deltakere i Melodi Grand Prix 2021